Marina Zhurakhinskaya
marinaz@redhat.com
Michael Hill
mdhillca@gmail.com
Ekaterina Gerasimova
kittykat3756@gmail.com 2013, 2015
Petr Kovar
pknbe@volny.cz
Meddelelser dropper ned øverst på skærmen og fortæller dig når bestemte hændelser sker.
scootergrisen
2015-2016, 2019-2021

# Påmindelser og påmindelseslisten

# Hvad er en påmindelse?

Hvis et program eller en systemkomponent vil have din opmærksomhed, så vises der en påmindelse øverst på skærmen eller på din låseskærm.

Hvis du f.eks. modtager en chatmeddelelse eller en ny e-mail, så får du besked med en påmindelse. Chatpåmindelser gives særlig behandling og vises med de kontakter som sendte chatmeddelelsen til dig.

Andre påmindelser har knapper med valgmuligheder der kan vælges. For at lukke påmindelserne uden at vælge en valgmulighed kan du klikke på luk-knappen.

Når der klikkes på knappen luk på nogle påmindelser, så lukkes de. Andre såsom Rhythmbox eller dit chatprogram bliver i påmindelseslisten.

# Påmindelseslisten

Påmindelseslisten giver dig en måde til at vende tilbage til dine påmindelser når det passer dig. Den vises når du klikker på uret eller trykker på Super V. Påmindelseslisten indeholder alle de påmindelser, som du ikke har handlet på, eller som findes permanent i den.

Du kan vise en påmindelse ved at klikke på den i listen. Du kan lukke påmindelseslisten ved igen at trykke på Super V eller Esc.

Klik på knappen Ryd liste for at tømme listen over påmindelser.

# Skjul påmindelser

Hvis du arbejder på noget og ikke vil forstyrres, så kan du slukke for påmindelser.

Åbn Aktivitetsoversigten og begynd at skrive Indstillinger.

Klik på Indstillinger.

Klik på Påmindelser i sidebjælken for at åbne panelet.

Sluk for Pop op'er til påmindelser.

Når de er slukket, så vil de fleste påmindelser ikke poppe op øverst på skærmen. Påmindelserne vil stadigvæk findes i påmindelseslisten, når du viser den (ved at klikke på uret eller ved at trykke på Super V), og de begynder at poppe op igen, når du tænder for kontakten.

Du kan også deaktivere eller genaktivere påmindelser for enkelte programmer fra panelet Påmindelser.

# Skjul påmindelser for låst skærm

Når din skærm er låst vises påmindelser på låseskærmen. Du kan konfigurere låseskærmen til at skjule påmindelserne af hensyn til privatlivet.

## Sluk for påmindelser når din skærm er låst:

Åbn Aktivitetsoversigten og begynd at skrive Indstillinger.

Klik på Indstillinger.

Klik på Påmindelser i sidebjælken for at åbne panelet.

Sluk for Påmindelser for låst skærm.